Lav et referat af nedenstående tekst:

Tekst:
Nordjyske virksomheder kunne spare masser af penge og oven i købet få gladere og sundere medarbejdere, hvis de oftere sendte en ansøgning af sted til Forebyggelsesfonden. Sådan lyder udmeldingen fra fonden, der i dag var på besøg i Aalborg. - Vi har ikke så mange ansøgninger fra nordjyske virksomheder, så derfor har vi besluttet at afholde konferencen i Nordjylland, for at udbrede kendskabet til fonden, siger direktør for fonden, Charlotte Fuglsang ti TV2/Nord. Fonden har, i de 4 år den har eksisteret, støttet arbejdspladser over hele landet med i alt 1,1 milliard kroner. Nordjylland har modtaget 6 % af den støtte. Til sammenligning har Region Hovedstaden modtaget 42 % af støtten. En af de få nordjyske virksomheder der har benyttet sig af fondens midler er virksomheden Wärtsilä, der arbejder med reparation og vedligeholdelse af skibe og både. En stor del af deres medarbejdere rejser rundt i verden på egen hånd, og står ofte alene med diverse problemstillinger. Med støtte fra forebyggelsesfonden, har de det sidste år sat fokus på medarbejdernes trivsel, og det har båret frugt. - Vi har fået endnu mere medarbejder inddragelse end vi har haft nogensinde før, så det har virkelig været en succes indtil videre, siger projektleder ved Wärtsilä  Danmark A/S, Christian Heidemann Andersen. Med dagens besøg i Nordjylland, håber at flere nordjyske virksomheder vil følge eksemplet fra Wärtsilä. - Vi vil jo gerne til næste ansøgningsrunde se, at vi har fået en stigning af antallet af ansøgninger fra Nordjylland, siger direktør Charlotte Fuglsang.

Referat:
Forebyggelsesfonden og virksomheder var mandag samlet til konference i Aalborg. Fonden har siden 2007 støttet arbejdet med at forebygge fysisk og psykisk nedslidning på arbejdspladserne, men for få Nordjyske virksomheder benytter sig af fonden.